KIADÓI ÚTMUTATÓ

NEMZETI KÖZSZOLGÁLATI EGYETEM LUDOVIKA EGYETEMI KIADÓ

# A KÉZIRAT RÉSZEI

**Címoldal** • Szerző(k), szerkesztő(k), munkacím, alcím.

**Tartalom** • Világosan tükröznie kell a címhierarchiát, ja- vasolt a fejezetek decimális számozása (1., 1.1., 1.1.1.).

**Elő- és/vagy utószó** • Szerkesztett művek esetében kö- telező, egyéb művek esetében ajánlott.

**Főszöveg** • A főszöveg végleges formájának kialakí- tásakor a következő szempontokra kell különös figyelmet fordítani.

*Címrendszer* Világosan tükrözze a könyv belső logikáját és legyen ekvivalens a tartalomjegyzékkel. Minden tartalmi egységnek címet kell adni, ezek legyenek ki- fejezők és rövidek. A kézirat a rész- és fejezetcímeken kívül legfeljebb három címfokozatot tartalmazhat (alfejezet-, szakasz-, pontcím).

*Bekezdések* Az új gondolat új bekezdésbe kerüljön. [Enter] használatával kérjük jelezni az új bekezdést. Kerüljük az egy-két mondatos, rövid bekezdéseket. A tabulátor és egyéb egyedi formázások használata mellőzendő, a kézirat a tördelés során nyeri el végleges formáját.

*Kiemelések* A kurziválás (italic, dőlt betűfajta) a leginkább ajánlott kiemelés. A fettelés (félkövér vagy kövér betű- fajta) csak bizonyos könyvtípusokban (tankönyvek, jegyzetek, fogalommagyarázat esetén) alkalmazható. A kézirat nem tartalmazhat aláhúzott, ritkított vagy más módon formázott szöveget. Az idegen nyelven hivatkozott szavakat, szakkifejezéseket zárójelbe tesz- szük, és a tapadó írásjelekkel együtt dőlten szedjük.

*Felsorolások* A felsorolt pontokat, adatokat két szintig számozhatjuk, jelölhetjük betűvel, illetve használ- hatunk gondolatjelet vagy más tipográfiai jelet, de következetesen és a teljes kéziratban azonos mó- don. A számok után mindig pontot, a betűk után csak kerek zárójelet használunk.

*Rövidítések* A rövidítéseket első előforduláskor min- den esetben fel kell oldani, azaz minden rövidíteni kívánt fogalom, jogszabály stb. esetében meg kell adni a megfeleltetést.

*Idézetek (idézés)* Idézetek esetén *A magyar helyesírás szabályai* (12. kiadás) az irányadó.

* Az idézeteket a kézirat nyelve szerinti idézőjellel jelöljük (magyar nyelven „idézet”).
* Idézeten belüli belső idézet jelölése: „idézet eleje

»belső idézet« idézet vége.”

* Kiegészítés jelölése idézeten belül: „idézet[ben].”
* Az idézetek nem szedhetők dőlt betűvel, de a szerző által tett egyedi formázásokat jelölni kell (pl. Kiemelés – *N. N.*).
* Az idegen nyelvű idézeteket lehetőleg magyar fordításban kell szerepeltetni, vagy pedig az ere- deti mellett magyar fordításban is meg kell adni.

*Hivatkozások* A jegyzetelés legyen formailag egységes és következetes, tartalmilag pontos. A *Felhasznált irodalom*ban minden hivatkozásnak szerepelnie kell, és nem szerepelhet benne a főszövegben nem hivat- kozott tétel. A felhasznált irodalmak jegyzéke a kéz- irat kötelező része. A *Bibliográfiá*ba felvehetünk min- den, a mű szempontjából releváns művet, függetlenül attól, hogy hivatkoztunk-e rá a kéziratban. A szerző/ szerkesztő felelős az általa közlésre beküldött mű ere- detiségéért, az abban foglaltak tény- és jogszerűségé- ért, valamint a hivatkozottak pontosságáért.

Az alábbi két hivatkozási módszer valamelyikét kérjük kéziratonként egységesen alkalmazni:

1. Szövegközi zárójeles rövid (vezetéknév, év- szám) hivatkozások és alfabetikus, évszám- kiemelő irodalomjegyzék.
2. Rövid hivatkozások (vezetéknév, évszám) a lábjegyzetben és alfabetikus, évszámkiemelő irodalomjegyzék.

Indokolt esetben elfogadható a teljes címleírás al- kalmazása a lábjegyzetben, de az irodalomjegyzék ekkor is alfabetikus, évszámkiemelő. A pontos for- mai és tartalmi leírás a *Melléklet*ben található.

*Személynevek helyesírása* Személyeket először keresztnév- vel és vezetéknévvel kell említeni, utána elegendő csak vezetéknévvel. Ügyeljünk a nevek helyes írásá- ra. A latin ábécét használó nyelveken szereplő neve- ket nem változtatjuk meg (pl. Vavro Hajdů, Kemal Kılıçdaroğlu, José Manuel Durão Barroso); a nem latin betűs neveket vagy az Osiris Kiadó *Helyes­ írás* című kiadványa szerint írjuk át (Alekszandr Sz. Puskin, Ruholláh Homeini, Oszáma bin Láden, Joánisz Kapodísztriasz stb.), vagy pedig az adott nyelv magyar gyakorlata szerint (pl. japán: Sinzó Abe; kínai: Hszi Csin-ping; ógörög: Aiszkhülosz). A titulusokat nem tüntetjük fel.

*Lábjegyzetek* A lábjegyzetszám jellemzően a mondatrészt vagy mondatot záró írásjel mögé kerül. Lábjegyzet- számok közvetlenül egymás mellett nem állhat- nak, még vesszővel elválasztva sem. Ha egy bekez- désben egymás utáni mondatokban ugyanannak a műnek ugyanarról az oldaláról, vagy ugyan- arról a jogszabályhelyről stb. többször is szerepel idézet, csak az utolsó után kell megadni az idézetek helyét. A lábjegyzetek végén mindig pont van.

**A főszöveg járulékos részei** • Az alábbi járulékos ré- szek alkalmazása opcionális: név- és/vagy tárgy- mutató, függelék, rövidítések jegyzéke, név- vagy fogalommagyarázat, szakkifejezések jegyzéke, illusztrációk jegyzéke, idegen nyelvű rezümé. Amennyiben mutatót is kíván a szerző a kötethez, azt kötelező a kézirattal együtt leadni.

**Illusztrációk, táblázatok és ábrák** • Illusztrációk, tábláza­tok, ábrák csak akkor használhatók, ha azok lényeges in­formációt hordoznak. Az idegen nyelvű adatok magyarra fordítandók. Az ábrák és táblázatok megszerkesztése a szerző feladata, az illusztrációk a kézirathoz minőségrontó formázás nélkül, beazonosítható módon elnevezve külön mappában is mellékelendők. Más kiadványból átvett ábra közlését a szerzőnek kell engedélyeztetnie, és saját szövegé­ben a forrást is pontosan meg kell jelölnie. Az információértékkel nem rendelkező, esetleg publikálásra alkalmatlan minőségű, illetve a bizonytalan forrású illusztrációk közlé­sétől a kiadó saját döntése alapján eltekinthet.

**Karakterek**

*Idegen karakterek* Ha a kéziratban idegen karakterek (görög, cirill, arab stb.) is szerepelnek, kérjük, hogy csak egy fontkészletet (pl. Times New Roman) használjanak.

*Leggyakrabban használt karakterek*

|  |  |
| --- | --- |
| idézőjel (nyitó és záró): Alt0132, Alt0148 | „ ” |
| belső idézőjel (nyitó és záró): Alt0187, Alt0171 | » « |
| harmadlagos idézőjel: Alt0146 | ’ |
| nagykötőjel: Alt0150 | – |
| három pont: Alt0133 | … |
| szorzás jele: Alt0215 | × |

Melléklet

# A HIVATKOZÁS FORMAI KÖVETELMÉNYEI

|  |  |  |  |
| --- | --- | --- | --- |
| **A HIVATKOZÁS FORMAI KÖVETELMÉNYEI** | | | |
| *Leírás* | | *Példa* | |
| **Hivatkozott mű típusa** | **A hivatkozás tartalmi elemei\*** | **Irodalomjegyzékbeli hivatkozás**  **(**A hosszú hivatkozás – a teljes mű tekintetében következetesen – alkalmazható lábjegyzetben is.) | **Hivatkozás szövegben, oldalszámmal** (szövegben zárójelben vagy lábjegyzetben zárójel nélkül) |
| **Egyszerzős monográfia** | Vezetéknév Keresztnév (kiadás éve):  *A könyv címe*. Kiadás helye: Kiadó. | Padányi József (2022): *Kockázatok, kihívások, válaszok.*  Budapest: Ludovika. | (Padányi 2022: 15) |
| **Két- vagy háromszerzős mű** | Vezetéknév Keresztnév 1 – Vezetéknév Keresztnév 2 (kiadás éve): *A könyv címe.*  Kiadás helye: Kiadó. | Sasvári Péter – Urbanovics Anna (2021):  *A nemzetközi tudományos láthatóság eszközei.* Budapest:  Ludovika. | (Sasvári– Urbanovics 2021: 15) |
| **Háromnál több szerző/szerkesztő** | Vezetéknév Keresztnév 1 et al. (kiadás éve): *A könyv címe.* Kiadás helye: Kiadó. | Dernóczi Attila et al. (2021): *Munkajog és társadalombiztosítási jog.* Budapest: Ludovika. | (Dernóczi et al. 2021: 15) |
| **Szerkesztett mű** | Vezetéknév Keresztnév szerk. (kiadás éve): *A könyv címe.* Kiadás helye: Kiadó. | Ződi Zsolt szerk. (2022): *Jogi technológiák.* Budapest: Ludovika. | (Ződi 2022: 15) |
| **Elektronikus könyv** | Vezetéknév Keresztnév (kiadás éve): *A könyv címe* [formátum]. Kiadás helye: Kiadó. Online: [LINK] | Háda Béla (2022): *Dél­Ázsia a poszthidegháborús korban* [ePub]. Budapest: Ludovika. Online: [http://ludovika.](http://ludovika/) lnkiy.in/Hada\_2022 | (Háda 2022) |
| **Idegen nyelvről fordított könyv** | Vezetéknév Keresztnév (kiadás éve):  *A könyv címe.* Ford. Fordító Neve. Kiadás  helye: Kiadó. | Giubilei, Francesco (2021): *A nyugati konzervatív gondolkodás kézikönyve.* Ford. Domokos György. Budapest: Ludovika. | (Giubilei 2021: 15) |
| **Könyvfejezet** | Vezetéknév Keresztnév (kiadás éve):  A fejezet címe. In Szerkesztő Neve (szerk.): *A könyv címe.* Kiadás helye: Kiadó,  oldalszám–oldalszám. | Both Előd (2022): A világűr felhasználásának fizikai és műszaki alapjai. In Bartóky-Gönczy Balázs –  Sulyok Gábor (szerk.): *Világűrjog.* Budapest: Ludovika,  21–38. | (Both 2022: 21–  38) |
| **Folyóiratcikk (nyomtatott)** | Vezetéknév Keresztnév (kiadás éve): A tanulmány címe. *Folyóirat Címe,*  évfolyam(lapszám), oldalszám–oldalszám. | Lenkovics Barnabás (2022): A visszalépés tilalma. *Acta Humana – Emberi Jogi Közlemények,* 10(2), 27–44. | (Lenkovics 2022: 27–44) |
| **Folyóiratcikk (elektronikus)** | Vezetéknév Keresztnév (kiadás éve): A tanulmány címe. *Folyóirat Címe,*  évfolyam(lapszám), oldalszám–oldalszám.  Online: [LINK vagy DOI] | Németh Ágota (2022): Az arcfelismerés szerepe a bűnügyi munkában. *Magyar Rendészet,* 22(2), 171–182. Online: https://doi.org/10.32577/mr.2022.2.11 | (Németh 2022: 171–182) |
| **Újságcikk** | Vezetéknév Keresztnév (kiadás éve): A cikk címe. *Újság Címe,* dátum. Oldalszám–oldalszám. | Cavallier József (1935): A falu népe – biológiai éhségben. *Nemzeti Ujság,* 1935. augusztus 18. 2–3. | (Cavallier 1935: 2–3) |

|  |  |  |  |
| --- | --- | --- | --- |
| **A HIVATKOZÁS FORMAI KÖVETELMÉNYEI** | | | |
| *Leírás* | | *Példa* | |
| **Hivatkozott mű típusa** | **A hivatkozás tartalmi elemei\*** | **Irodalomjegyzékbeli hivatkozás**  **(**A hosszú hivatkozás – a teljes mű tekintetében következetesen – alkalmazható lábjegyzetben is.) | **Hivatkozás szövegben, oldalszámmal** (szövegben zárójelben vagy lábjegyzetben zárójel nélkül) |
| **Disszertáció** | Vezetéknév Keresztnév (évszám):  *A disszertáció címe.* Disszertáció típusa. Intézmény. | Lehoczki Zóra Zsófia (2022): *A köztulajdonban álló gazdasági társaságok szervezeti és vagyoni sajátosságai.* PhD- disszertáció. Nemzeti Közszolgálati Egyetem Közigazgatás- tudományi Doktori Iskola. | (Lehoczki 2022: 15) |
| **Kézirat** | Vezetéknév Keresztnév (évszám, ha van):  *A kézirat címe.* Kézirat. | Nagy-Luttenberger István (2022): *A Habsburg­ monarchia és a francia háborúk.* Kézirat. | (Nagy- Luttenberger 2022: 15) |
| **Blogbejegyzés** | Vezetéknév Keresztnév (kiadás éve): A blogbejegyzés címe. *Weboldal,* dátum. Online: [LINK] | Dúl János (2022): A családi vállalkozások sokszínűsége. *Ludovika.hu,* 2022. november 16. Online: http:// ludovika.lnkiy.in/Dul\_2022 | (Dúl 2022) |
| **Internetes tartalom** | Szerző Neve (ha van) (évszám, ha van):  *Cím.* Online: [LINK] | Deli Gergely (2022): *Rektori köszöntő.* Online: [www.](http://www/)  uni-nke.hu/egyetem/egyetem-szervezeti-felepitese/rektori- koszonto  …  *A Nemzeti Közszolgálati Egyetem Alapító Okirata* (2011). Online: [www.uni-nke.hu/document/uni-nke-hu/nke-](http://www.uni-nke.hu/document/uni-nke-hu/nke-) alapito-okirat-es-jogelodok-megszunteto-hatarozatai.  original.pdf | (Deli 2022)  …  (*NKE Alapító Okirat* 2011) |
| **Egy szerző több művel, különböző évekből** | *Rövid hivatkozásoknál a vezetéknév nem ismétlődik, csak a kiadások évszámai kerülnek egymás mellé.* | Lenkovics Barnabás (2013): *Ember és tulajdon.*  Budapest: Dialóg Campus.  Lenkovics Barnabás (2018): *Ember és jog.* Budapest:  Dialóg Campus. | (Lenkovics 2013:  15; 2018: 20) |
| **Egy szerző több művel, azonos évből** | Vezetéknév Keresztnév (Kiadás éve[a, b, c…]): *A könyv címe.* Kiadás helye: Kiadó. | Ruzsonyi Péter (2018a): A *caritastól a fogvatartotti reintegrációig.* Budapest: Dialóg Campus.  Ruzsonyi, Péter (2018b): *Criminal Pedagogy and the Reintegration of Prisoners.* Budapest: Dialóg Campus. | (Ruzsonyi 2018a: 15)  … (Ruzsonyi  2018b: 20) |
| **Azonos vezetéknevű szerzők, azonos kiadási év** | *Rövid hivatkozások esetén a keresztnév rövidítésének, ennek további azonossága esetén a teljes keresztnévnek a kiírásával.* | Szabó Endre Győző (2022): *A védelmi lépcső elmélete.*  Budapest: Ludovika.  Szabó Márton (2022): *Társadalompoétika.* Budapest:  Ludovika. | (Szabó E. Gy. 2022: 15)  (Szabó M.  2022: 15) |
| **Azonos vezetéknevű szerzők, különböző kiadási év** | *Rövid hivatkozásoknál az évszám önmagában megkülönbözteti a szerzőket, a keresztnevet nem szükséges rövidíteni.* | Molnár Attila Károly (2021): *A protestáns etika Magyarországon.* Budapest: Ludovika.  Molnár Tamás (2022): *Az értelmiség bukása.* Ford. Mezei  Balázs. Budapest: Ludovika. | (Molnár 2021: 15)  (Molnár  2022: 20) |
| **Eredeti megjelenés jelölése** | Vezetéknév Keresztnév (kiadás éve) [eredeti megjelenés éve]: *A könyv címe.* Kiadás helye: Kiadó. | Ereky István (2020) [1939]: *Közigazgatás és önkormányzat.* Budapest: Ludovika. | (Ereky 2020  [1939]: 15) |
| **Ismeretlen/nem azonosítható szerzőjű mű** | *A könyv címe* (Kiadás éve). Kiadás helye: Kiadó. | *Hadik András válogatott hadügyi írásai* (2021). Budapest: Ludovika. | (*Hadik András válogatott hadügyi írásai* 2021: 20) |
| **Kiadó/Kiadás helye/ Kiadás éve nélkül megjelent mű** | *Használjuk az alábbi rövidítéseket, szögletes zárójellel jelezve a hiányzó adatot:*  Év nélkül: [é. n.] Hely nélkül: [h. n.] Kiadó nélkül: [k. n.] | Mangold Lajos – Horváth Cyril szerk. [é. n.]: *Tolnai világtörténelme.* Budapest: Tolnai.  *Staats­Lexikon oder Enzyklopädie der Staatswissenschaften*  (1834–1848). [H. n.]: Hammerich.  Teleki Pál (1941): *Magyar politikai gondolatok.* Budapest:  [k. n.]. | (Mangold–  Horváth [é. n.]: 15)  (*Staats­Lexikon* 1834–1848: 15)  (Teleki 1941: 15) |
| **Film** | *Filmcím* (megjelenés éve). Rend. Rendező Neve. Gyártó/Forgalmazó. | *Saul fia* (2015). Rend. Nemes Jeles László. Laokoon Filmgroup – Magyar Nemzeti Filmalap. | (*Saul fia* 2015) |
| **Rádióműsor/Podcast** | Házigazda/Előadó (évszám): A műsor címe.  *Rádió/Weboldal,* dátum. Online: [LINK] | Ludovika.hu (2022): A háború joga. *Ludovika.hu,* 2022. november 16. Online: [www.ludovika.hu/podcast/](http://www.ludovika.hu/podcast/) ludovika-podcast/2022/11/16/a-haboru-joga | (Ludovika.hu 2022) |
| **Televízióműsor** | Műsor (évszám): A műsor címe. *Csatorna Neve,* dátum. | Egyetemes Tudomány (2022): A háború hatása  a közösségi médiára. *Ludovika TV,* 2022. szeptember  29. Online: [www.ludovika.hu/ludovika-tv/egyetemes-](http://www.ludovika.hu/ludovika-tv/egyetemes-) tudomany/2022/09/19/a-haboru-hatasa-a-kozossegi-  mediara-2 | (Egyetemes Tudomány 2022) |

|  |  |  |  |
| --- | --- | --- | --- |
| **A HIVATKOZÁS FORMAI KÖVETELMÉNYEI** | | | |
| *Leírás* | | *Példa* | |
| **Hivatkozott mű típusa** | **A hivatkozás tartalmi elemei\*** | **Irodalomjegyzékbeli hivatkozás**  **(**A hosszú hivatkozás – a teljes mű tekintetében következetesen – alkalmazható lábjegyzetben is.) | **Hivatkozás szövegben, oldalszámmal** (szövegben zárójelben vagy lábjegyzetben zárójel nélkül) |
| **Twitter** | Felhasználó [@nickname] (évszám): A tweet rövidítve. *Twitter,* dátum. Online: [LINK] | EUstrat [@EUStrat\_uni\_nke] (2022): November 1-jén hatályba lépett a digitális piacokról szóló uniós szabályozás. *Twitter,* 2022. november 24. Online: https://twitter.com/ EUSTRAT\_uni\_nke/status/1595680623770931205?cxt  =HHwWisC4rdbE\_6QsAAAA | (EUstrat 2022) |
| **YouTube** | Felhasználó [@nickname] (évszám): A videó címe. *YouTube,* dátum. Online: [LINK] | NKE [@NkeUni] (2022): Vallás és politika az Egyesült Államokban. *YouTube,* 2022. november 21. Online: <http://y2u.be/2FZA5aV0Cf8> | (NKE 2022) |
| **Facebook** | Felhasználó [@nickname] (évszám): A poszt rövidítve. *Facebook,* dátum. Online: [LINK] | NKE [@uni.nke] (2022): NKE Gólyabál. *Facebook,* 2022. november 24. Online: https://fb.com/uni.nke/posts/pfbid 0SaTQStpHgEUWLAAoAnMeYd85U7YXTbbpjzV5HP qcXhPXQTAsy8B711v13hqCX8B4l | (NKE 2022) |
| **Instagram** | Felhasználó [@nickname] (évszám): A poszt rövidítve. *Instagram,* dátum. Online: [LINK] | NKE [@uni.nke] (2022): Közel ezren ünnepeltek az elsőéves hallgatókkal. *Instagram,* 2022. november 24. Online: [www.instagram.com/p/ClWMstRIkLT](http://www.instagram.com/p/ClWMstRIkLT) | (NKE 2022) |
| **Azonos csatorna, azonos év** | Felhasználó [@nickname] (évszám[a]): A poszt rövidítve. *Weboldal 1,* dátum. Online: [LINK]  Felhasználó [@nickname] (évszám[b]):  A videó címe. *Weboldal 2,* dátum. Online:  [LINK] | NKE [@NkeUni] (2022a): Vallás és politika az Egyesült Államokban. *YouTube,* 2022. november 21. Online: <http://y2u.be/2FZA5aV0Cf8>  NKE [@uni.nke] (2022b): Közel ezren ünnepeltek az elsőéves hallgatókkal. *Instagram,* 2022. november 24.  Online: [www.instagram.com/p/ClWMstRIkLT](http://www.instagram.com/p/ClWMstRIkLT) | (NKE 2022a)  …  (NKE 2022b) |

*\* Megjegyzés:* Az idegen központozás helyett a magyart kell használni, továbbá az idegen nyelvű művek bibliogáfiai leírásában szerep- lő kiegészítések, rövidítések (pl. szerk., ford., kiadás, dátum stb.) is magyar nyelven jelölendők. Könyvek esetében feltüntethető a kötet alcíme, de a sorozat, amelynek eleme, illetve az, hogy szöveggyűjtemény, fakszimile stb., nem. A kiadás számát csak indokolt esetben kell megadni. Teljesen általános linkeket – például egy szervezet honlapjának címét – szükségtelen megadni az irodalomjegyzékben. Korábban már hivatkozott műre történő visszautalás csak vezetéknév és évszám formátumban szere- pelhet, az i. m. (idézett mű) vagy az uo. (ugyanott) kerülendő. Amennyiben a szerző valamely intézmény, szervezet, csatorna stb., akkor sem a bibliográfiai leírásban, sem a rövid hivatkozásban nem használunk kiskapitális kiemelést.

**Jogszabályok** • *Törvények* esetében az első említésnél teljes elnevezéssel kell megadni, utána használható csak a száma, a rövid leírása vagy a bevett rövidítése. Rövidítés használatakor azt az első említés után zárójelben kell feltüntetni. Ügyeljünk a he- lyes írásra: a törvénykönyvek elnevezésének és rövidítésének csak a legelső betűje nagy (Polgári törvénykönyv, Ptk., Büntető törvénykönyv, Btk.), az Ekertv. nem Eker. tv. (az Eker. irányelv), valamint különbség van alkotmány (mint jogszabálytípus) és Alkotmány (mint konkrét jogszabály) között. Más országok törvényeit igyekezzünk magyarul, de az eredeti elnevezést is megadva hivatkozni. *Rendeletek, utasítások, határozatok, döntések, ítéletek* és *jogesetek* hivatkozásakor szintén a hivatalos formát kell használni, azonban ha a megnevezés túl hosszú, a főszövegben elég a rövid változata [például 28/2019. (III. 14.) ME határozat], és lábjegyzetben kell elhelyezni teljes formájában. Ügyelni kell a szóközökre és a megfelelő írásjelek használa- tára. A jogesetek elnevezését nem szedjük dőlt betűvel. Külföldi jogeseteknél a főszövegben először ki kell írni a két peres fél nevét tartalmazó rövid megnevezést (United States v. Virginia) – a pontos adatok lábjegyzetbe kerülnek –, a későbbiekben, ha egyértelmű, elegendő a bevett rövid megnevezés (Virginia-ügy).

**Műszaki szövegek** • A Magyar Szabványügyi Testület által megadott címet és formát használjuk. Mindig a tiszta, az euró- pai és a nemzetközi szabványok hivatalos megjelölését használjuk. Ügyeljünk a jel, a hivatkozási szám, az alszabványszám, a kötetszám, a rész, a lapszám és a kiadás évének helyes feltüntetésére.